b"\n_START_ARTICLE_\nEscut de Peralada\n_START_SECTION_\nHist\xc3\xb2ria\n_START_PARAGRAPH_\nVa ser aprovat el 14 de juny de 1988 i publicat al DOGC l'11 de juliol del mateix any amb el n\xc3\xbamero 1016._NEWLINE_El castell de la vila (del segle IX, reconstru\xc3\xaft al XIV i engrandit en estil renaixentista al segle XIX), que ara \xc3\xa9s un fam\xc3\xb3s casino de joc, fou el centre del comtat de Peralada. El comtat, origin\xc3\xa0riament lligat al d'Emp\xc3\xbaries (un dels comtats fundadors de Catalunya), fou concedit el 1599 a Francesc Jofre de Rocabert\xc3\xad. L'escut de la poblaci\xc3\xb3 presenta tradicionalment una creu d'atzur sobre camper d'argent i les armes parlants dels Rocabert\xc3\xad: tres pals d'or sobre camper de gules, carregats amb rocs d'atzur. Al capdamunt, la corona recorda els comtes de Peralada."